หุ้นสผ.ถูกถล่มอีกรอบ อินโดฯปูดยอมชดเชย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — หุ้น PTTEP ถูกบอมบ์หนักอีกรอบ หลังอินโดนีเซียปูดข่าวบริษัทในออสเตรเลียยอมชดเชยค่าเสียหายแล้ว ปตท.สผ.ออกโรงยันยังไม่สรุป
เมื่อวันที่ 15 ธ.ค. หุ้นของ บริษัท ปตท.สำรวจและผลิตปิโตรเลียม (PTTEP) หรือ ปตท.สผ. ปรับตัวลงรุนแรงอีกครั้ง โดยราคาปิดที่ 173 บาท ลดลง 4.50 บาท หรือ 2.52% และมีผลต่อเนื่องถึงหุ้นแม่ บริษัท ปตท. (PTT) ร่วง 4 บาท ปิดที่320 บาท 
สาเหตุที่กดดันราคาหุ้นให้ดิ่งแรงเนื่องจากมีข่าวจากหนังสือพิมพ์จาการ์ตา โพสต์ ของอินโดนีเซีย รายงานโดยอ้างการเปิดเผยของนายเฟรดดี นัมเบรี รมว.คมนาคมอินโดนีเซีย ว่า บริษัท พีทีทีอีพีออสตราเลเซีย (ซึ่งเป็นบริษัทย่อยของ PTTEP) ยอมรับผิดชอบแล้วต่อเหตุการณ์น้ำมันรั่วในทะเลติมอร์ ซึ่งเกิดขึ้นเมื่อปีที่แล้ว โดยอินโดนีเซียได้เรียกร้องค่าชดเชยความเสียหายมูลค่า 2,560 ล้านเหรียญสหรัฐ 
ในช่วงเย็นวันเดียวกัน บริษัท ปตท.สผ. ชี้แจงว่า บริษัทยังอยู่ในระหว่างการหารือและประชุมกับรัฐบาลอินโดนีเซีย เพื่อหาหลักฐานที่ชัดเจนและสามารถพิสูจน์ให้เห็นถึงความเสียหายที่ระบุ ซึ่งในขณะนี้ยังไม่มีข้อสรุป และบริษัทยืนยันว่ายังไม่มีข้อตกลงที่จะจ่ายชดเชยค่าเสียหายแต่อย่างใด
บริษัท ทริส เรทติ้ง ประกาศคงอันดับเครดิตองค์กรและหุ้นกู้ไม่มีประกันของบ้านปู (BANPU) ที่ระดับ “AA” ด้วยแนวโน้ม “คงที่”